झूठ
ए, तुम्हारा नाम क्या है?
जूलिएट।
जूलिएट? उस नाटक की तरह?
हाँ।
- वह नाटक यहाँ भी प्रसिद्ध है? - हाँ।
तुम कहाँ से आई हो?
मैं बाहर से आई हूँ, दूसरे साइलो से।
किस साइलो से?
कुल 50 साइलो हैं।
पचास?
हाँ, यह 17वां है।
तो, सबसे क़रीबी 15वां, 16वां और 18वां हैं।
तो, तुम कितनी दूर चली?
- पता नहीं, लगभग... - सूर्य कहाँ था?
मुझे नहीं... कौन...
देखो, तुम कौन हो?
ए। नहीं, रुको!
देखो, मैं बात करना चाहती हूँ,
पर तुम्हें मुझे... तुम्हें मुझे कुछ तो बताना होगा।
मेरा नाम सोलो है।
सोलो?
हाँ।
सोलो क्या?
बस सोलो।
क्योंकि मैं यहाँ अंदर अकेला हूँ।
इसलिए मैं सोलो हूँ।
और किसी ने भी लोगों को ज़बरदस्ती बाहर नहीं निकाला।
उन्होंने ख़ुद बाहर जाने का फैसला लिया था।
और जब वे बाहर गए, वह काफ़ी अच्छा दिन था।
सभी मुस्कुरा रहे थे, पर फिर वह धूल फिर से उड़ने लगी
और शायद ज़हर कुछ समय के लिए हट गया था, पर फिर वह वापस फैल गया
और काफ़ी मात्रा में फैला और तभी वे सभी मारे गए।
पर जो लोग सफ़ाई करने के लिए बाहर जाते हैं, वे तीन मिनट में ही मर जाते हैं।
तो, वे उससे ज़्यादा देर ज़िंदा कैसे रहे?
पता नहीं। तुम कैसे ज़िंदा बची?
मैंने एक सूट पहन रखा था और...
ए, क्या तुम्हें भी रॉन की तरह बाहर भेजा गया था?
- रॉन? रॉन कौन है? - रॉन टकर।
वह सफ़ाई करने वाला जिसने सफ़ाई नहीं की।
उसे लगा था कि बाहर की दुनिया सुरक्षित है। वह बाहर जाना चाहता था।
पर जब वह बाहर गया, उसने सफ़ाई नहीं की।
उसने बस... उसने बस लेन्स पर पड़ी धूल में "झूठ" लिखा।
फिर वह कोने से घूमकर नज़रों से ओझल हो गया।
फिर दो दिन बाद, जहाँ उसने लिखा था,
उन्होंने ठीक उसके ऊपर स्क्रीन पर "झूठ" लिख दिया और तभी लड़ाई शुरू हुई।
इसलिए रसल ने मुझे यहाँ अंदर भेज दिया।
रसल आईटी के प्रमुख थे। मैं उनका शागिर्द था।
और रसल ने मुझसे कहा,
"चाहे जो हो जाए,
कभी किसी को वॉल्ट के अंदर... आने मत देना।"
पर सभी लोग बाहर क्यों गए?
क्योंकि उन्हें लगा कि वह सुरक्षित था।
क्योंकि इस आदमी ने कहा कि यह सुरक्षित है, इसलिए वे बस...
नहीं, क्योंकि उन्होंने उसे मरते हुए नहीं देखा।
उन्होंने उसे मरते हुए नहीं देखा।
इसलिए उन्हें लगा कि शायद वह अब भी ज़िंदा है।
और फिर सभी बाहर चले गए?
हाँ।
क्या हुआ?
मैंने सफ़ाई नहीं की।
सूट... मुझे वापस जाना होगा।
रुको! क्या?
ह्यु हावी की किताब शृंखला, साइलो पर आधारित
साइलो
- उसे छोड़ दो! - मॉम...
मॉम! घर जाइए!
सब ठीक हो जाएगा! मैं सलामत रहूँगा!
टैडी!
उसे फँसाया गया। उन्होंने वह सब वहाँ ख़ुद लिखा था।
उसे फँसाया नहीं गया।
यह उसी ने किया था। और मैंने उससे कहा था कि मुझे उस पर गर्व है।
यहाँ नीचे यह हमारा घर है।
ये हमारी दीवारें हैं और हम चाहें तो इन पर निशान बना सकते हैं।
पर अब उन्होंने उसे हिरासत में ले लिया है।
हम सभी जानते हैं कि तुम्हें किस चीज़ का डर है, एवलिन।
हम सभी जानते हैं कि वह क्या कर सकते हैं।
वे मैकेनिकल से किसी को सज़ा देकर उसे उदाहरण बनाना चाहते हैं।
पर हम उन्हें ऐसा करने नहीं देंगे।
- देंगे क्या? - नहीं।
हम आपके बेटे को उदाहरण बनने नहीं देंगे।
सर्वर रूम
तो, मुझे यहाँ क्यों लाए हो?
मुझे लगा कि हमें "द ऑर्डर" के साथ शुरुआत करनी चाहिए।
वैसे, मैंने सब कुछ भूलने की कोशिश की।
ख़ासकर उसे।
द ऑर्डर
पर कुछ चीज़ें याद रह जाती हैं।
"सफ़ाई विफल होने की स्थिति में, युद्ध की तैयारी करें।"
और जो लिखा जा रहा है।
तुम्हें वह लिखने वालों पर नकेल कसनी चाहिए।
ख़ास तौर पर ऐसी किसी भी चीज़ पर जिससे विद्रोह की शुरुआत हो सकती है।
या "किसी भी ऐसी चीज़ पर जो उस व्यक्ति को गौरवान्वित करे
- जो सफ़ाई करने में विफल रहा।" - "...सफ़ाई करने में विफल रहा।"
तुमने वह लिखने के लिए कोई भी गिरफ़्तारी की है?
मैकेनिकल से एक आदमी को।
उसने क्या लिखा था?
वही जो मैंने कल देखा था।
जूलिएट ज़िंदा है।
क्या वह लिखते हुए कैमरे पर रिकॉर्ड हुआ था?
नहीं, हमें इसकी सूचना दी गई थी।
एक सौ बीस से नीचे के ज़्यादातर कैमरे ख़राब कर दिए गए हैं।
पक्का निकोल्स ने उन्हें बताया होगा।
उसे कैमरों के बारे में कैसे पता चला?
जहाँ तक मुझे लगता है, उसने यह ख़ुद ही समझ लिया था।
वह सच में कमाल की थी, है न?
मेरी समझ से पूरी तरह से बाहर थी।
मैं उससे केवल दो बार मिली थी।
वह मुझे ऐसी इंसान नहीं लगी जो बाहर जाना चाहेगी।
वह एक उच्चस्तरीय पुरावस्तु के साथ पकड़ी गई थी।
एक हार्ड ड्राइव जो विद्रोह से पहले का था।
उसमें क्या था?
निकोल्स द्वारा स्क्रीन पर दिखाए गए 200 साल पुराने सफ़ाई के वीडियो के अलावा,
मुझे नहीं पता। मैंने उसे तोड़ दिया था।
क्या उसने कहा था कि वह बाहर जाना चाहती है?
- चाहे जो हो, उसे बाहर जाना ही था। - पर क्या उसने यह ख़ुद कहा था?
हाँ। उसने कहा था।
अगली बार जब तुम ऐसी लिखावटों के लिए किसी को गिरफ़्तार करो,
तो सुनिश्चित करना कि वे अप टॉप से हों या मिड्स से।
"द आर्डर" कहता है...
"द आर्डर" मैकेनिकल को दोषी ठहराकर बाकी साइलो को उनके ख़िलाफ़ एकजुट करने को कहता है।
मुझे यह पता है।
पर जूलिएट...
वह अनूठी थी।
इससे पहले किसी ने कुछ ऐसा नहीं किया था।
इसलिए तुम्हें "द ऑर्डर" से अलग सोचने की ज़रूरत है।
मैं यह नहीं कह रही कि यह आसान होगा।
यह शायद उस रंग के बारे में
सोचने के जैसा हो सकता है जिसे तुमने कभी नहीं देखा।
पर कोशिश करो।
और मैकेनिकल से उस आदमी को रिहा कर दो जिसे तुमने गिरफ़्तार किया था।
थोड़ी दया दिखाओ।
अब, अगर तुम्हें ऐतराज़ न हो, तो मैं सच में यहाँ से जाना चाहूँगी।
जूलिएट साइलो नंबर 17 में गई?
हाँ।
क्या वह वहाँ ज़िंदा रह सकेगी?
इसकी संभावना नहीं है।
वह साइलो लंबे समय से मृत है।
जब मैंने तुम्हें अपनी शागिर्द बनाया था, उससे भी पहले से।
धत्।
रॉन टकर ज़िंदा है
हम बाहर जाना चाहते हैं
मैंने जिन लोगों को तुम्हें गिरफ़्तार करने को कहा था, उनका क्या हुआ?
जिन लोगों ने देखा होगा कि निकोल्स ने उनके कंप्यूटरों पर क्या डाला था।
उन सभी को गोलियाँ दी जा रही हैं।
यह कहकर कि वे चिंता के लिए हैं।
उन दोनों का क्या जिन्होंने निकोल्स की मदद की थी?
पैट्रिक कैनेडी और डैनी ब्लाय।
वे जूडिशल एकांतवास में हैं।
- क्या उन्हें अभी तक गोलियाँ दी गई हैं? - नहीं।
क्यों?
पता नहीं क्यों वे इन्हें इतना कसकर बाँधते हैं।
हो गया।
तुम ठीक हो?
तुम्हें पता है मैं कौन हूँ?
सबको पता है कि तुम कौन हो, सिम्स।
जब बच्चे ब्रॉकोली नहीं खाते हैं, तब माता-पिता उन्हें तुम्हारा नाम लेकर डराते हैं।
बच्चों को ब्रॉकोली खानी चाहिए।
मैं खाता हूँ।
तुम मुझे आज़ाद करोगे?
मुझे उससे थोड़ा ज़्यादा चाहिए होगा।
अरे, हाँ।
मैं तुम्हें और क्या दे सकता हूँ?
तुम पहले ही डॉरिस को मुझसे छीन चुके हो।
तुम्हारी पत्नी को?
हाँ, मेरी पत्नी को, बेवकूफ़।
अब और कुछ नहीं है जो तुम मुझसे छीन सको।
और मैंने बहुत कुछ देखा है।
मैं बहुत कुछ जानता हूँ।
मुझे पता है कि यह सब झूठ है।
तो क्यों न हम उस हिस्से पर जाएँ जिसमें तुम मेरी आँख में चाकू घोंपोगे?
ज़रूरी नहीं है कि हर कोई जो बहुत कुछ जानता है, उसे मरना होगा।
कृपया, क्या तुम बस एक पल के लिए
ये रहस्यमयी बकवास करना बंद करके यह बताओगे कि मैं यहाँ क्यों हूँ?
एक दवा है।
जिसे लेने से लोग भूलने लगते हैं।
क्या भूलने लगते हैं?
हम उन चीज़ों से शुरू करेंगे जो हम चाहते हैं कि तुम भूल जाओ।
छोटी ख़ुराक से पिछले कुछ हफ़्तों के बारे में भूल जाओगे।
बड़ी ख़ुराक का क्या?
हम तुम्हें डॉरिस की मृत्यु से पहले के समय में ले जा सकते हैं।
वह कैसे काम करेगा?
मैं क्या... यह सोचते हुए इधर-उधर भटकता रहूँगा कि वह कहाँ चली गई?
नहीं। अगर यह दवा सच में है, तो फिर मैं उससे भी पहले जाना चाहता हूँ।
मैं 22 साल पीछे जाना चाहता हूँ।
जब मैं उससे मिला भी नहीं था।
मैं चाहता हूँ कि तुम यही करो। क्योंकि इस तरह यह ज़्यादा आसान होगा।
हम तुम्हारे लिए यह कर सकते हैं।
पर पहले तुम्हें हमारे लिए कुछ करना होगा।
यह ख़ूबसूरत है, है न?
वह क्या था?
पता नहीं।
मैंने तुम्हें इसलिए बुलाया था क्योंकि...
क्या तुमने शेरिफ़ निकोल्स की सफ़ाई पर अपनी रिपोर्ट पूरी कर ली?
लगभग।
मुझे एक और गवाह का बयान चाहिए।
क्या मिस निकोल्स ने कहा था कि वह बाहर जाना चाहती है?
मेयर, श्री सिम्स
और पाँच में से चार पहरेदारों के अनुसार जो वहाँ मौजूद थे, उसने कहा था।
मैं जल्द ही पाँचवें से बात करूँगा।
तो फिर, जाओ बात करो।
योर ऑनर...
मुझे सिंड्रोम है।
सिम्स ने मुझे बताया कि तुम्हें छूट दी गई है।
मैं उसके फैसले का समर्थन करती हूँ।
अब समय आ गया है कि हम द पैक्ट में मौजूद कुछ भेदभावपूर्ण वाक्यांशों के कारण...
व्यर्थ में उत्पन्न कलंक को मिटा दें।
जानते हो, इस सिंड्रोम के कारणों के बारे में एक अनुमान है।
कि यह कोई रक्त विकार या विटामिन की कमी नहीं है,
यह बस एक अप्राकृतिक स्थिति के प्रति एक स्वाभाविक मानवीय प्रतिक्रिया है।
मनुष्यों को भूमिगत रहने के लिए नहीं बनाया गया है।
हम में से कोई भी 200 फ़ीट से ज़्यादा सीधी रेखा पर नहीं चला है।
सिवाए जूलिएट निकोल्स के।
जब तुम उसकी सफ़ाई पर अपनी रिपोर्ट पूरी कर लो...
तो सबसे पहले मुझे दिखाना।
ए!
वह क्या है?
उसे खोलो।
यह क्या है?
वह चिकन स्टू है।
वह बुरा नहीं है।
मेरा मतलब, पता नहीं,
मुझे अब और समझ ही नहीं आता, पर मुझे याद है कि मुझे वह शुरुआत में पसंद आया था।
अरे, धत्।
- क्या हुआ? - कुछ नहीं।
बस, वाह, तुम्हें सच में काफ़ी भूख लगी थी।
सूट नहीं है?
दरअसल, मुझे कुछ बेल्ट वगैरह मिलीं
और लगभग दस फ़ीट कपड़ा जो नष्ट नहीं हुआ था।
वह सूट बनाने के लिए काफ़ी नहीं है और फिर मेरा सूट।
मैंने उसके टुकड़े-टुकड़े कर दिए, इसलिए, नहीं।
वैसे, सूट रूम एस में बनाए जाते थे।
और सूट के लिए सामग्री क्रिटिकल सप्लाई में है।
पर वह...
पानी के अंदर है?
उम्मीद है कि वे गीले नहीं होंगे।
माफ़ करना, क्या?
उम्मीद है कि वे...
हँ?
- मैं... - मुझे पता है,
मैं बस... मैं बस मज़ाक करने की कोशिश कर रहा था।
पर अरसा हो गया मज़ाक किए, माफ़ करना।
- जूलिएट? - हाँ?
तुमने सफ़ाई क्यों नहीं की?
- क्योंकि मैंने कहा था कि मैं नहीं करूँगी। - हाँ, यह सभी कहते हैं।
मैंने पता लगा लिया था कि लोग सफ़ाई क्यों करते हैं।
जानते हो...
लोग... वे अंत में इसलिए सफ़ाई करते हैं क्योंकि जब वे बाहर पहुँचते हैं, वे...
उन्हें यह सुंदर आसमान दिखता है और उन्हें ये सुंदर पेड़
और घास और कमबख़्त फूल दिखते हैं।
और उन्हें लगता है कि उन्हें सफ़ाई करनी चाहिए।
वे अंदर मौजूद सबको दिखाना चाहते हैं कि दरअसल बाहर का नज़ारा कैसा है।
कि वह कितना ख़ूबसूरत है।
- हाँ, पर तुमने सफ़ाई नहीं की। - नहीं।
नहीं, मैंने नहीं की क्योंकि यह झूठ है।
यह झूठ है क्योंकि मैंने किसी और की सफ़ाई की रिकॉर्डिंग देखी है,
जिसमें कुछ ऐसे जीव थे
जो आसमान में उड़ रहे थे...
पक्षी। उन्हें पक्षी कहते हैं।
ठीक है। तो जब मैं बाहर आई, मुझे वे पक्षी दिखे, समझे?
पर वे ठीक उसी तरह उड़ रहे थे
जैसे मैंने सफ़ाई की उस रिकॉर्डिंग में देखा था।
बिल्कुल वैसे ही।
इसलिए, मुझे पता चल गया कि कैफ़ेटेरिया के डिस्प्ले में झूठा नज़ारा नहीं दिखाया जाता है,
बल्कि मैं झूठा नज़ारा देख रही थी।
हेल्मेट में।
- पता नहीं वे यह कैसे करते हैं। - बेहद उन्नत कंप्यूटरों द्वारा।
ठीक है, ज़रूर। पर वह झूठ था, है न?
तो मैं सफ़ाई क्यों करती?
नहीं, मैंने सफ़ाई नहीं की।
मैं चलने लगी।
मैं चलती रही, चलती रही
और मैंने यह सोचा ही नहीं कि मैं जो कर रही थी, उससे यहाँ जो हुआ, वही वहाँ भी घटित हो सकता है।
- मुझे यह पता नहीं था। - तुम्हें पता हो भी नहीं सकता था।
तुम ज़िंदा क्यों हो?
बाकी सभी मारे गए, पर तुम बच गए। कैसे?
मैं बस... अगर मैं नहीं बचता, तो वॉल्ट की रखवाली कौन करता?
नहीं, पर, तुम कब से वहाँ अंदर हो? कैसे...
अकेले और तुम्हारे पास खाना है, इसलिए...
मैं बस अपना काम करता हूँ। मैं बस दरवाज़ा बंद रखता हूँ।
मैं इसे खोलता नहीं हूँ।
- कभी नहीं? - नहीं।
क्योंकि यह साफ़ है कि किसी ने अंदर घुसने की कोशिश की थी, इसलिए...
मुझे पढ़ना पसंद है, मैं संगीत बजाता हूँ...
सोलो? क्या मैं पूछ सकती हूँ... वे...
वे लाशें जो बाहर हॉल में हैं,
वे बाकियों जितनी पुरानी नहीं हैं।
तो...
क्या हुआ था?
मैं खाना नहीं ढूँढ पा रही थी, इसलिए धन्यवाद।
तुम सच में अच्छे हो।
धन्यवाद।
मैं अच्छा नहीं बन रहा था, मैं बस चाहता था कि तुम वह खाना खाओ।
क्यों?
क्योंकि अगर तुमने खाना खाया, तो मुझे पता चल जाएगा कि तुम असली हो
और तुम मेरा भ्रम नहीं हो।
तुम्हें लोगों का भ्रम होता है?
क्य... ए... नहीं, सोलो।
मैं...
वह तब का है जब तुमने उन बच्चों को उस पागल से बचाया था।
उसका नाम क्या था?
मैं कभी उसका नाम नहीं लेता हूँ।
मानो उसका वजूद ही नहीं था।
यह अच्छा है।
और यह।
कोई भी पहरेदार पिस्तौल रेंज पर तुम्हारे निशाने की बराबरी नहीं कर सकता।
छोटे हथियारों का विशेषज्ञ मार्क्समैनशिप अवॉर्ड
अब भी नहीं कर सकता।
तुमने बिल्कुल सही कहा, रैजी।
बिल्कुल सही कहा।
भले ही मैं इसकी सराहना करता हूँ कि आप यहाँ आए, श्री सिम्स...
तुम मुझे रॉब बुला सकते हो।
नहीं, सर, नहीं बुला सकता...
तुम्हें यह सुनकर हैरानी नहीं होगी कि आपातकालीन स्थिति के कारण सभी सेवानिवृत्त पहरेदारों को
वापस काम पर बुलाया जा रहा है।
बुलाया जाना भी चाहिए।
हम सभी को वापस आना भी चाहिए।
पर तुम्हें यह सुनकर हैरानी हो सकती है कि तुम्हें मैकेनिकल में भेजा जा रहा है।
मेरी उम्र के आदमी को?
मैंने सोचा कि हमने अतीत में भी एक-दूसरे की मदद की थी।
अपना एहसान चुकाने को कह रहे हो।
तुमने आर्ची ब्रेंट के साथ पाँच मिनट अकेले बिताने देने का अनुरोध किया था।
मैंने तुम्हें दस मिनट दिए थे।
बस कह दीजिए कि मुझे मैकेनिकल में ज़्यादा समय नहीं रहना होगा।
वहाँ नीचे की हवा ही अजीब है।
ज़्यादा देर नहीं रहना होगा।
ए। बॉस... ए। हमें बात करने का मौका नहीं मिला...
- मेरे पास समय नहीं है। - यह... यह ज़रूरी है।
मैंने तुमसे शर्ली पर नज़र रखने को कहा था ताकि पता चल सके कि वह क्या कर रही है।
उसके बजाय, तुम उसके साथ शामिल हो गए।
तुम्हें हैरानी हुई कि मुझे यह पता है?
तुम्हें लगता है कि मैंने केवल तुमसे ही उस पर नज़र रखने को कहा?
ठीक है, हाँ, मैं...
मैं वहाँ था, पर वह... इसीलिए हमें बात करने की ज़रूरत है।
मैं तुम्हारी सराहना करता हूँ कि तुम इतनी दूर आई, जीन।
मुझे पता है कि तुम्हें काफ़ी दूर चलना पड़ा।
मुझे पता है कि मैंने क्या देखा! मैं झूठ नहीं बोल रही!
अब, द पैक्ट के उस भाग में जो शेरिफ़ की ज़िम्मेदारियों से संबंधित है,
यह लिखा है कि उनमें से एक है, जूडिशल को हर सफ़ाई पर
रिपोर्ट पेश करना।
इसलिए मैंने तुम्हें यहाँ बुलवाया।
मैं शेरिफ़ निकोल्स से गिरफ़्तार होने के बाद ही मिला था।
पर तुम वहाँ मौजूद थी जब वह गिरफ़्तार हुई थी?
हाँ।
मकई के खेत में?
हाँ।
और भागने से पहले, उसने क्या कहा था?
नींद नहीं आ रही?
हाँ। शायद मैंने ग़लत समय कॉफ़ी ले ली।
तुम?
बेचैनी।
मैंने सोचा नहीं था कि हमें बर्थ लॉटरी का दूसरा मौका मिलेगा,
पर शेरिफ़ के बाहर जाने के कारण, वे कल एक बोनस लॉटरी निकालेंगे,
उसी पूल से जिससे पिछली बार निकाला गया था।
मेरे पति मुझसे कहते रहते हैं कि हमारे नाम की लॉटरी निकलने की काफ़ी संभावनाएँ हैं।
तुम्हें मेरी शुभकामनाएँ।
रिक और मैं बच्चे के लिए बेताब हैं,
पर जो हो रहा है, उस सबको देखते हुए हम सोच रहे हैं
कि क्या हमें बच्चा पैदा करना चाहिए।
बच्चा होने का मतलब है नई उम्मीदें जगना।
जिन लोगों ने ये पेड़ लगाए थे, वे इतने लंबे समय तक ज़िंदा नहीं रहे कि इनके नीचे बैठ सकें।
आपके बच्चे हैं?
अह-हँ।
वह कैसा अनुभव है?
हमारी पहली बेटी के समय...
उसे देखने से पहले ही, मैं उसे सुन सकता था।
मेरी पत्नी के पेट से कान लगाकर।
तुम महीनों तक सोचोगी कि वे क्या बनेंगे।
वे कैसे दिखेंगे और वे कैसे चलेंगे और मुस्कुराएँगे और रोएँगे।
और फिर एक दिन, तुम उनसे मिलोगी।
और वे उत्तम होंगे।
शायद बेहतर होगा कि मैं थोड़ा सोने की कोशिश करूँ।
फ़ीबी वेल्स।
पीट निकोल्स।
- अरे, मुझे बेहद खेद है। - कोई बात नहीं।
- जो मैंने पहले कहा था... - नहीं।
कम से कम इसकी वजह से कुछ अच्छा हुआ।
और मुझे उम्मीद है कि तुम जीतो।
धन्यवाद।
बेहतर होगा कि मैं...
शुभरात्रि।
ए।
- क्या हुआ? - अरे, ए। रुको।
मुझे कुछ सूझा है।
अग्निशामक।
हाँ? उनका क्या?
उनके पास हेल्मेट होते हैं। सूट होते हैं। उनके...
उनके पास एयर टैंक होते हैं। वे धुएँ में चले जाते हैं।
नहीं।
वे तुम्हें बाहर ज़िंदा रखने के लिए डिज़ाइन नहीं किए गए हैं। चलो भी।
हाँ, पर सफ़ाई वाले सूट भी उसके लिए डिज़ाइन नहीं किए गए हैं।
मैं अग्निशामकों का सूट इस्तेमाल कर सकती हूँ।
वह बुरा विचार नहीं है।
हाँ, तुम्हें ऐसा लगता है?
- मुझे... क्योंकि मुझे पक्का यक़ीन नहीं था। - मुझे वह कहाँ मिलेगा?
वैसे, अग्नि सुरक्षा उपकरण तीन जगहों में हैं।
इंजीनियरिंग, 70वें और 23वें में।
- तेईसवें में कहाँ? - रीसाइक्लिंग के बग़ल में।
- ठीक है। - नहीं, ए, पर एक समस्या हो सकती है।
माफ़ कीजिए। मुझे पता है कि काफ़ी देर हो चुकी है।
क्या कुछ हुआ है?
वैसे, आपने मुझसे कहा था कि मैं शेरिफ़ निकोल्स की सफ़ाई की रिपोर्ट जमा करने से पहले
आपको दिखाऊँ।
और तुम इंतज़ार नहीं कर सके?
मैंने उन पाँचों पहरेदारों से बात की जिन्होंने निकोल्स को गिरफ़्तार करने में मदद की थी।
चार ने कहा कि उसने कहा था कि वह बाहर जाना चाहती है।
पर एक ने ऐसा नहीं कहा?
पाँचवीं... उसने कहा कि वह बस अपने काम पर ध्यान दे रही थी।
उसने कहा कि अगर बाकियों ने उसे बाहर जाने की बात कहते सुना था, तो उसने वही कहा था।
पर तुम्हें उस पर यक़ीन नहीं है।
जब मैं उसे सीढ़ियों से ऊपर ले जा रहा था,
शेरिफ़ निकोल्स ने ख़ुद मुझसे कहा था कि उसने ऐसा नहीं कहा।
रुको। तुम यह अब बता रहे हो?
मुझे यक़ीन नहीं था कि मैं उस पर विश्वास कर सकता हूँ या नहीं।
मैं बाकियों से बात करना चाहता था, पर अगर गवाहों को कोई संदेह था,
तो निकोल्स को बाहर भेजने से पहले जाँच होनी चाहिए थी।
- यह... - यह द पैक्ट में लिखा है। हाँ।
मुझे पता है।
- क्या मैं कुछ और... - नहीं।
यहाँ से मैं संभाल लूँगी।
मुझे यह बताने के लिए धन्यवाद, शेरिफ़।
शुभरात्रि।
नॉक्स।
शर्ली, पीछे मुड़ो और घर जाओ।
- हमें टैडी दे दो और हम लौट जाएँगे। - हम वह नहीं करेंगे।
तुम्हें ये गुंडे कहाँ से मिले?
- गुंडे? चलो भी, शर्ल। ये डेप्युटी हैं। - हेल्मेट वाले नहीं।
मैं तुम्हें किसी को हिरासत से बाहर ले जाने नहीं दे सकता!
- तो फिर उसे रिहा करो! - टैडी को रिहा करो!
पुलिस। यहाँ से जाओ!
हम ऐसे लोग नहीं हैं!
शायद अब हम ऐसे ही लोग हैं!
टैडी को रिहा करो!
सुनो, हम सब एक ही चीज़ चाहते हैं।
हम सभी को टैडी वापस चाहिए।
- टैडी को आज़ाद करो! टैडी को आज़ाद करो! - देखो...
- उसे आज़ाद करो! - नहीं!
तुम क्या कर रहे हो?
उसे पीछे भेजो।
- कूप? - कूपर!
सब ठीक है।
- तुम ठीक हो, कूप। - कूप।
- ए, दोस्त। दोस्त, तुम ठीक हो। - कूप, हम तुम्हारे साथ हैं।
तुम ठीक हो।
कूप।
- कूप। - सब ठीक है।
सब ठीक है।
दोस्त?
कोई मदद करो! कृपया!
एक
फ़ीबी वेल्स - महिला गोपनीय
इस प्रक्रिया को कोड साइलो ऑरेंज नामित किया गया है
मरीज़ का जन्म नियंत्रण नहीं हटाया जाना चाहिए।
मरीज़ को विश्वास होना चाहिए कि जन्म नियंत्रण हटा दिया गया था।
कोई उस कमीने को नहीं जानता जिसने इसकी शुरुआत की।
वे मैकेनिकल से नहीं थे।
और दूसरा वाला?
हाँ।
मैकेनिकल में ही जन्मा और पला-बढ़ा।
टैरी कूपर।
उतना प्यारा लड़का आपको कहीं नहीं मिलेगा।
वह बस...
हाँ, वह बस फ़ायरबॉम्ब फेंकने वाले कमीने को रोकने की कोशिश कर रहा था।
तुम्हें किस चीज़ की ज़रूरत है?
वैसे, बॉस,
हमें सब चीज़ों की ज़रूरत है।
पर पहले...
हमें आपकी ज़रूरत है।
आने के लिए धन्यवाद।
हम यहाँ नीचे सुरक्षित हैं, न कैमरे हैं और न ही सुननेवाले यंत्र।
तुमने बस हमें वह करने क्यों नहीं दिया जो हम करना चाहते थे?
हम टैडी को निकाल लेते और सब कुछ ठीक हो जाता।
सच में?
तुम उसे हमेशा के लिए छुपाकर रखती?
हमने कूपर को खो दिया।
मुझे विश्वास ही नहीं हो रहा है।
मुझे भी।
चलो भी। ख़ुद को चोट मत पहुँचाओ।
मुक्का ही मारना है, तो मुझे मारो।
धत्।
आह, धत्।
सोचा नहीं था कि तुम सच में मारोगी।
मैंने भी नहीं सोचा था।
शर्ल...
तुम इकलौती नहीं हो जो गुस्से में है।
तुम इकलौती नहीं हो जिसने जूल्स को खोया।
हाँ, मुझे यक़ीन नहीं है कि हमने उसे खो दिया।
दो दिन हो चुके हैं।
हम नहीं जानते कि उसने उस पहाड़ी के पार क्या देखा।
वह अब भी वहाँ कहीं बाहर ज़िंदा हो सकती है।
देखो, मैं...
ठीक है। ठीक है।
तुम्हारी तरह मैं भी सच जानने के लिए बेताब हूँ,
पर हम यह वैसे नहीं कर सकते जैसे तुम कर रही हो।
तो फिर कैसे करेंगे?
तुम्हें याद है जब हम छोटे थे, हम वहाँ नीचे छान-बीन किया करते थे?
तुम्हें नामों वाली वह दीवार याद है जो हमें मिली थी?
हाँ?
तब हमें उसका मतलब नहीं पता था।
अब शायद मुझे पता है।
एक दिन सुबह-सुबह,
मैं नियमित रखरखाव के लिए कैफ़ेटेरिया की डिस्प्ले स्क्रीन
बंद कर दूँगा,
साथ ही शेरिफ़ के दफ़्तर के सारे कैमरे भी।
मैं एयर लॉक संचालित करूँगा,
और स्क्रीनों को फिर से सक्रीय करने से पहले,
तुम्हारे पास पहाड़ी पर चढ़ने और ग़ायब हो जाने के लिए पाँच मिनट होंगे।
पक्का तुम यह करना चाहती हो?
मुझे मेरा सूट कब मिलेगा?
दरअसल, आईटी के प्रमुख के रूप में, मेरे पास मेरा अपना सूट है।
मैंने सोचा कि शायद हम उसे संशोधित कर सकते हैं।
तुम नौ फ़ीट लंबे हो।
इसलिए शायद यही बेहतर है कि हम तुम्हारे लिए तुम्हारा अपना बनाएँ।
मैं कहूँगा कि यह एक संभावित शागिर्द के लिए है।
आमतौर पर, वे मापने के लिए एक टीम भेजते हैं,
पर चूँकि यह बस तुम्हारे और मेरे बीच ही रहेगा,
मैं यह ख़ुद करूँगा।
मैं तुम्हारा माप लूँगा।
वे हाथों से शुरू करते हैं।
ऐसे...
तुम्हें उन्हें लिखने की ज़रूरत नहीं है?
नहीं।
बर्नार्ड।
हाँ?
एक सवाल पूछ सकती हूँ?
क्या मैं मददगार रही हूँ?
तुम इकलौती इंसान हो जिससे मैं बात कर सकता हूँ।
पर तुम्हें बस बात करनी है।
मेरी राय न तो चाहिए और न ही ज़रूरी है।
तुम्हारी राय चाहिए भी और ज़रूरी भी है।
फिर भी नज़रअंदाज़ की जाती है।
मैंने कहा था कि तुम्हें उस आदमी को रिहा कर देना चाहिए जिसने मैकेनिकल में वह सब लिखा था।
उसे रिहा कर दिया गया था।
हाँ, पर तब तक नहीं जब तक बमबारी और गोलीबारी नहीं हुई जिसमें दो जानें गईं।
- क्या वह तुमने करवाया था? - नहीं।
सच में? क्योंकि यह तरीका सीधे "द ऑर्डर" से लिया गया लगता है।
उन्हें जवाबी कार्रवाई करने के लिए मजबूर करो,
जिसके परिणामस्वरूप साइलो में मैकेनिकल-विरोधी आक्रोश भड़क उठेगा,
जो तुम्हें विद्रोह को कुचलने की अनुमति देगा।
वह मैंने नहीं करवाया।
तुम्हें पक्का यक़ीन है?
मैं तुमसे झूठ नहीं बोलूँगा।
- और फिर भी तुम बोल चुके हो। - कब?
जूलिएट निकोल्स ने बाहर जाने की माँग नहीं की थी, है न?
नहीं।
तुम्हें सभी ज़रूरी माप मिल गए?
हाँ।
तो फिर, अब तुम जा सकते हो।
मेरे सूट के बिना वापस मत आना।
सोलो?
सोलो, तुमने सही कहा था।
वह पानी के नीचे है, पर शायद मैं यह कर सकती हूँ।
अगर मैं पानी में उतरी,
मैं एक मंज़िल नीचे जा सकती हूँ
और शायद अपार्टमेंट से होते हुए
गली में जा सकती हूँ,
पर मुझे कुछ ऐसा बनाना होगा जो हवा पंप करके नीचे मुझ तक पहुँचा सके।
जिसका मतलब है कि जब तक मैं अंदर रहूँगी, मुझे उसे चलाने के लिए तुम्हारी ज़रूरत होगी।
सोलो?
मुझे तुम्हारी मदद चाहिए।
मैं बाहर नहीं आ सकता!
पर तुम पहले भी बाहर आ चुके हो।
मुझे पता है... देखो...
हॉल में पड़ी वे दो लाशें...
मुझे दरवाज़ा नहीं खोलना है।
तुमने मुझे खाना दिया। तुमने मुझे खाना देने के लिए दरवाज़ा खोला था।
- हाँ। - हाँ?
मैं तब दरवाज़ा नहीं खोलता हूँ, जब तुम यहाँ होती हो।
देखो, मैं तुम्हारे साथ ज़बरदस्ती नहीं करना चाहती।
मुझे यह जानने की ज़रूरत नहीं कि यहाँ क्या हुआ था, समझे?
मैं समझती हूँ।
मुझे पता है कि तुम इस बारे में बात नहीं करना चाहते
और मुझे पता है कि तुमने अपनी ज़िंदगी में सबको खो दिया है।
पर मुझे वापस लौटना है।
मुझे वापस लौटना है, समझे?
और मुझे पता है कि तुम्हें दरवाज़ा नहीं खोलना है...
- यह मेरा काम है। - पर मुझे तुम्हारी मदद की ज़रूरत है।
समझे?
मुझे 10,000 लोगों को बचाने के लिए...
तुम्हारी मदद की ज़रूरत है, सोलो।
दस हज़ार लोगों को।
देखो, मुझे पता है कि उससे यहाँ जो हुआ, उसकी भरपाई नहीं होगी,
पर अगर मैं घर लौट सकी...
अगर तुम घर लौटने में मेरी मदद कर सके,
तो शायद यहाँ जो हुआ, उसे वहाँ होने से हम रोक सकेंगे।
पर मुझे...
मुझे तुम्हारी ज़रूरत है।
कृपया।
मैं नहीं कर सकता।
"हम देर-सवेर अंदर पहुँच ही जाएँगे।"
हम देर-सवेर अंदर पहुँच ही जाएँगे
ठीक है।
मैं समझती हूँ।
कोई बात नहीं। मैं समझती हूँ।
खाना देने के लिए धन्यवाद, मैं...
मैं तुमसे फिर कभी मिलूँगी।
रुको!
तुम क्या करोगी?
पता नहीं। मैं...
मैं उपाय ढूँढ लूँगी।
तुम क्या महसूस कर रही हो?
उत्साहित हूँ।
घबराहट हो रही है।
नहीं, मेरा मतलब, क्या तुम सुन्न हो? क्या तुम यह महसूस कर सकती हो?
माफ़ कीजिए।
यह सुन्न है।
अच्छा है।
घबराने की कोई बात नहीं है।
यह जल्द ही ख़त्म हो जाएगा।
डॉ. निकोल्स।
हम आपको बताना चाहते हैं कि हम कितने आभारी हैं।
और यह भी कि हम पूरी तरह से अवगत हैं कि हमें यह मौका केवल
आपकी बेटी की वजह से ही मिला...
धन्यवाद।
उम्मीद है कि तुम्हारी बेटी होगी।
अब तुम बच्चा पैदा करने के लिए आज़ाद हो।
नहीं। हिलो मत।
कुछ टांके लगाने के बाद, तुम जा सकोगी।
मत जाओ!
क्या मैं बुरा दिखता हूँ?
नहीं। मुझे बस...
मुझे लगा था कि शायद तुम अलग दिखोगे, कि...
मैं कभी इतनी दूर नहीं आया था।
यह इतना बड़ा है। यहाँ...
ऐसा लगता है जैसे यह बस बहुत ज़्यादा जगह है।
तुम और देखना चाहोगे?
हाँ।
ठीक है। तुम कहाँ जाना चाहोगे?
ऊपर जाना चाहोगे?
ऊपर?
ठीक है।
चलो।
हाँ। ध्यान से।
ए।
- सब ठीक है। ए। - रुको।
- नहीं! - ए।
नहीं। रुको, मैंने तुम्हें चोट पहुँचाई? तुम ठीक हो?
- नहीं! हाँ! थोड़ी सी। - अरे, भ... नहीं, नहीं।
यह तुम्हारी ग़लती नहीं है।
- मुझे माफ़ कर दो। - कोई बात नहीं।
बस बैठो।
हम बस बैठ सकते हैं।
मैं यहीं रहूँगी।
बस काफ़ी अरसा हो गया है।
मुझे पता है।
तुम सच में यहाँ हो, है न?
हाँ।
हाँ, मैं सच में हूँ।
उप-शीर्षक अनुवादक : मून कलिता